

**Στο 10ο Διεθνές Βιο-Ιατρικό Συνέδριο ο Πρόεδρος του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης παρευρέθηκε στο 10ο Διεθνές Βιο-Ιατρικό Συνέδριο του Ευρωπαϊκού Πανεπιστημίου, την Πέμπτη 3 Οκτωβρίου στη Λευκωσία.

«Ως Πρόεδρος του ΚΟΑ θα ήθελα να τονίσω ότι η υγεία και ευημερία των αθλητών αποτελεί προτεραιότητά μας και αυτά προσπαθούμε να διασφαλίσουμε στον Οργανισμό, σε συνεργασία με τους εξειδικευμένους γιατρούς μας», επισήμανε ο Ανδρέας Μιχαηλίδης στον χαιρετισμό του, δίνοντας παράλληλα συγχαρητήρια στο Ευρωπαϊκό Πανεπιστήμιο και την Ιατρική Σχολή του, αλλά και στον Παγκύπριο Ιατρικό Σύλλογο για τη διοργάνωση αυτού του Συνεδρίου που πλέον έχει καθιερωθεί και έγινε θεσμός.

Το Συνέδριο ολοκληρώθηκε το Σάββατο 5 Νοεμβρίου, οπότε και έγινε εργαστήρι ενημέρωσης για τον Προ-Αθλητικό Ιατρικό & Καρδιολογικό Έλεγχο, για την πρόληψη του αιφνίδιου καρδιακού θανάτου στους αθλουμένους και αθλητές. Το εργαστήρι αυτό διοργάνωσε ο Κυπριακός Οργανισμός Αθλητισμού.